**Press clipping - Vjerski ekstremizam u Bosni i Hercegovini**

**-Analiza medija u Bosni i Hercegovini za posljednja 3 mjeseca-**

**Datum: 6.7.2015.**

Na Web portalu **BUKA Magazina** (http://www.6yka**.**com**)**, autor Jan Krški je pisao o vjerskom ekstremizmu u Bosni i Hercegovini i izjavio je slijedeće: "U Bosni i Hercegovini to bi se moglo primjeniti na napaćene narode koji su u vječnom sukobu čiji je Bog praviji i čiji je Bog heretički. Problem je u ekstremnim tumačima svetih knjiga, te njihovog djelovanja na masu, odnosno na određen dio vjernika."Na kraju je naglasio da "je vjerski ekstremizam svugdje isti."[[1]](#footnote-1)

U **Večernjim Novostima** (novine koju su dostupne i imaju predstavništvo u Banja Luci) (http://www.novosti.rs) se također pisalo o vjerskom ekstremizmu. U jednom članku, spominje se selo Ošve (u blizini Maglaja) kao jedno od najjačih uporišta vehabija i vjerskog ekstremizma. Iz tog sela je u Siriju otišlo 12 džihadista, od kojih je 5 tamo i poginulo. Ovo selo je dalo najviše boraca, u odnosu na broj stanovnika. Također, očevici tvrde da se u selu često čuju pucnji. "Ošve imaju odličan geografski položaj. Tu su šume, pa Velika Planina i brdo Klanci i idealno je mesto za obuku vehabija. U samom selu je desetak kuća, a tri su naseljene. Džihadisti dolaze na samo nekoliko dana dok ne prođu obuku i nastavljaju dalje" - ističe Galijašević. Ovaj članak također pominje i neformalnog vođu vehabija u Ošvama, Izeta Hadžića Žara, koji je zamjenik Nusreta Imamovića iz Gornje Maoče, vođe vehabijskog pokreta u BiH.[[2]](#footnote-2)

U **Press Republika Sprska** (www.pressrs.ba), je pisano o tome kako je Košarac, u izjavi za Srnu, ocijenio da izjave čelnika SDA, prije svih lidera te stranke i člana Predsjedništva BiH Bakira Izetbegovića, predstavljaju opasno svjedočanstvo da je ta stranka bila i ostala glavni pokrovitelj, zaštitnik i saučesnik radikalnih islamista koji predstavljaju najveću pretnju za bezbjednost svih građana, ali i za mir i suživot naroda u BiH. Košarac je također izrazio svoje sumnje o vezi između Bakira Izetbegovića i Nusreta Imamovića, vođe vehabijske zajednice u Gornjoj Maoči. Košarac tvrdi da je Imamoviću pomagao Izetbegović pružajući mu usluge svojih advokata, te time podupirao širenje islamskog ekstremizma i radikalizma. Košarac je pozvao sve policijske agencije na nivou BiH i u Federaciji BiH da se, kako je rekao, oslobode političkog pritiska SDA i pridruže policiji Republike Srpske u borbi protiv terorizma. U ovom članku Košarac je također rekao da postoji nedostatak političke volje među bošnjačkim liderima, u političkoj podršci ekstremistima koje je SDA dovela i nakon rata ostavila u ovoj zemlji, kao i u direktnom političkom uticaju bošnjačkih stranaka na čelnike Tužilaštva BiH.[[3]](#footnote-3)

U narednom članku istog medija (**Press Republika Sprska** www.pressrs.ba) spominje se akcija pod kodnim nazivom "Ruben" MUP-a Republike Srpske. U toj akciji je uhapšeno 11 osoba, pretresani su stambeni i drugi objekti, zaplijenjeno je oružje, municija, panciri, uniforme, propagadni materijal za vrbovanje za odlazak na strana ratišta, zastave sa arapskim natpisima i drugi predmeti. Ministar unutrašnjih poslova RS Dragan Lukač rekao je da je akcija bila usmjerena na borbu protiv terorizma i ekstremizma, te da su pretresene 32 lokacije za koje su postojala saznanja da se na njima nalaze osobe koje posjeduju oružje, da su povezani sa radikalnim pokretima, da su boravili ili su još na sirijskom ratištu ili se sumnja da vrbuju građane za odlazak na strana ratišta. Predsjednik RS Milorad Dodik rekao je da akcija "Ruben" ni u kom slučaju nije uperena protiv Bošnjaka, nego je usmjerena na njihovu zaštitu, kao i svih građana Srpske.[[4]](#footnote-4)

U narednom članku istog medija (**Press Republika Sprska** www.pressrs.ba) je opisano gostovanje predsjednika Republike Srpske Milorada Dodika na RTV Vojvodina. Dodik je za Radio-televiziju Vojvodine rekao da su mnoge ambasade napad u Zvorniku okarakterisale kao teroristički, a da neke nisu. On je naveo da mnogi zapadnjaci nisu izrazili ni žaljenje za ono što se desilo Srpskoj već da to pokušavaju da zakamufliraju pričom da se to desilo nekom u Sarajevu. Dodik je rekao da je napad na policiju u Zvorniku teroristički napad na Srpsku jer je birana institucija koja isključivo postoji u Srpskoj. Predsjednik Republike Srpske Milorad Dodik podsjetio je da poslije rata federalne vlasti nisu htjele da izbace mudžahedine, na šta su bile obavezne, tako da sada u FBiH postoje zasebna naselja u kojima nema pravne države, ni BiH, ni FBiH, nego postoji "Islamska država", kao što je slučaj u Maoči. Prema njegovim riječima, BiH je prva u svijetu po broju onih koji su iz Europe otišli na ratišta u Siriju i Irak. On je naveo da raspolaže određenim informacijama obavještajne zajednice koja je utvrdila da su za vrijeme bivše Jugoslavije muslimani u BiH bili najsekularniji u svijetu, a danas više od 20% muslimana u BiH je obuhvaćeno ili je u dodiru sa ekstremnim radikalnim islamskim ideologijama. On je ocijenio da su Srpskoj namjerno otete izvorne nadležnosti za obavještajni rad, prenijete na nivo BiH da bi se "ubila mogućnost Srbima da imaju neku obavještajnu strukturu koja bi mogla na neki način da dojavljuje i nešto čini".[[5]](#footnote-5)

U narednom članku istog medija (**Press Republika Sprska** www.pressrs.ba) urađen je intervju sa Ivicom Dačićem, ministar spoljnih poslova Srbije i predsjedavajući OEBS-a. On smatra da u BiH postoji potreba za boljom koordinacijom između obaveštajno-bezbednosnih agencija i policijskih struktura u borbi protiv terorizma i raznih oblika ekstremizma. "Imali smo burnu zajedničku istoriju, a sada imamo i burne zajedničke izazove u kojima se nalazimo. Jedan od njih je svakako u bezbednosnoj sferi i to su pretnje izazvane terorizmom i radikalizacijom, posebno mladih ljudi", istakao je Dačić. On je također istakao da sve države regije treba da surađuju i da se bore zajedno protiv terorizma, radikalizma i ekstremizma.[[6]](#footnote-6)

U još jednom članku istog medija (**Press Republika Sprska** www.pressrs.ba) urađen je intervju sa vojnim analitičarem, Aleksandrom Radićem. On ističe da se Srbima nije vjerovalo kada su pokušavali 90-tih godina da objasne Zapadu sa čim se suočavaju na svom terenu. "Smatralo se da je naš nacionalizam kada govorimo o problemu sa islamskim ekstremizmom. Na kraju se pokazalo da je riječ o nečemu što nije bila propagandna matrica, nego o ukazivanju na opasnost koja dolazi", rekao je Radić. On kaže da je u Republici Srpskoj, Federaciji BiH, Srbiji i Hrvatskoj gurnuta u stranu činjenica da je nosilac najekstremnijih oblika političkog djelovanja i ekstremizma mlada generacija, koja ne pamti rat, osim kao sjećanje svojih roditelja. Radić kaže da je region godinama bio mimo glavnog zbivanja kada je riječ o terorizmu, ali sa sve većim vezama ljudi sa ovih prostora sa mjestima gde se razvijaju najekstremniji ideološki koncepti i terorizam kao nusprodukt.[[7]](#footnote-7)

U **Večernjem listu** (www.vecernji.ba) se navodi da je potrebno intenzivirati napore na procesuiranju državljana iz BiH koji sudjeluju na stranim ratištima u skladu s važećim propisima, jer njihov povratak u BiH predstavlja stvarnu prijetnju po jačanje ekstremizma i novih terorističkih napada. “Potrebno je da sve sigurnosne strukture u BiH usmjere svoje zajedničke napore u borbu protiv terorizma i ekstremizma intenzivnijom suradnjom i međusobnom pravovremenom razmjenom informacija”, ističe ministar unutarašnjih poslova Republike Srpske Dragan Lukač. U zaključcima se navodi da aktivnosti svih sigurnosnih organa nisu usmjerene ni prema kojem narodu, već političke strukture rade na prevenciji ekstremizma, terorizma i svih oblika kriminala, štiteći ljudska prava svih u BiH.[[8]](#footnote-8)

U narednom članku u **Večernjem listu** (www.vecernji.ba) se govorilo o pojavljivanju islamističkih zastava na putu od Husina ka Šićkom brodu, prema Tuzli. U blizini nema naselja u kojim žive pripadnici vehabijskog pokreta, nego su zastave postavljene u blizini nekih od kuća uz put. Radi se o zastavi militantne grupe Kavkaski emirati. Ovaj događaj je samo kratko spomenut. U ostatku članka se spominje teroristički napad Nerdina Ibrića u Zvorniku na policijsku stanicu, u kojem je jedan policajac ubijen, a dvojica ranjena. Članak također spominje hapšenja još dva osumnjičena Kasima Mehidića i Avdulaha Hasanovića, koji se terete za krivično djelo saučesnika u već pomenutoj pucnjavi.[[9]](#footnote-9)

U još jednom članku **Večernjeg lista** (www.vecernji.ba) je bilo riječi o prijetećoj poruci koja je bila upućena BHRT-u. Osoba pod imenom Abu Suhayla Salahaddin poslao je prijeteću poruku desku BHRT-a na društvenoj mreži Facebook. Poruka je glasila: “Uskoro će te inshaallah imati dosta toga za emitovanje...znajte da vam je islamska drzava došla u bosnu I da cete uskoro da letite u zrak I da cete uskoro da nestajete redom sve dok se zastava LA ILAHA ILLA ALLAH ne pocne vijoriti nad Bosnom...zora Islama je stigla u to budite uvjereni...a braca su spremna da vas ubijaju polako I sigurno”. Ovaj incident je prijavljen nadležnim službama. U ovom članku je još spomenut teroristički napad na policijsku stanicu u Zvorniku (kao i u prethodnom članku).[[10]](#footnote-10)

U članku **Dnevnog lista** (www. dnevni-list.ba) američka državna podtajnica Sarah Sewall tvrdi kako se prema podacima američkih obavještajnih službi oko 700 ljudi sa zapadnog Balkana, uglavnom iz Bosne i Hercegovine i Kosova, priključilo džihadistima u Siriji i Iraku. Zapadni Balkan je postao izvor stranih terorističkih boraca u Iraku i Siriji, djelomično i zbog ratova u bivšoj Jugoslaviji – ocijenila je Sewall. Američka državna podtajnica ističe kako se nasilni ekstremizam širi te kako ni jedna regija, zemlja niti zajednica nisu imuni na tu opasnost. Pozvala je zemlje u regiji da unaprijede suradnju u sprječavanju regrutiranja islamističkih boraca i da donesu nacionalne strategije za borbu protiv tog problema. Ministar unutarašnjih poslova Srbije Nebojša Stefanović je, govoreći na ovoj konferenciji, naglasio je da ideologija nasilnog ekstremizma svakog dana sve veća prijetnja i najveći sigurnosni izazov kojem se svi moraju zajednički i odlučno suprotstaviti i na svaki pokušaj udara ekstremista odgovoriti snažno i beskompromisno. Stefanović kaže kako je cilj Srbije pronaći i procesuirati sve za koje postoji sumnja da propagiraju radikalnu ideologiju i dodao kako je Srbija pojačala i kontrolu na graničnim prijelazima. Stefanović je dodao kako je cilj Srbije pronaći i procesuirati sve za koje postoji sumnja da propagiraju radikalnu ideologiju i dodao kako je Srbija pojačala i kontrolu na graničnim prijelazima. Ministar sigurnosti BiH Dragan Mektić istaknuo je i važnu ulogu lokalnih zajednica i nevladinog sektora, u suradnji s vladama, u suprotstavljanju ekstremizmu na Balkanu. Razmijenjena su iskustva u otkrivanju osoba koje šire i zagovaraju nasilni  ekstremizam u zemljama Balkana, ključnim nalazima iz provedenih istraga te ulozi socijalnih medija u radikalizaciji pojedinaca.[[11]](#footnote-11)

U još jednom članku **Dnevnog lista** (www. dnevni-list.ba) je pisano o sastanku sigurnosnih struktura u BiH. Ministri i ostali službenici sigurnosnih struktura u BiH zaključili su na sastanku u Banjoj Luci da je potrebno odmah aktivirati udarnu i operativnu skupinu za borbu protiv terorizma u punom kapacitetu. Također, usaglasili su se da terorizam i ekstremizam predstavljaju prijetnju po sigurnost građana i imovine BiH te je stoga potrebno da sve sigurnosne strukture u zemlji usmjere zajedničke napore u borbi protiv tih pojava intenzivnijom suradnjom i međusobnom pravodobnom razmjenom informacija. Ovaj članak je još spomenuo sigurnosnu situaciju povodom dolaska Pape u Sarajevo, kao i utjecaj interneta i društvenih mreža. “Kako rastu mogućnosti društvenih mreža za vrbovanje i regrutiranje potencijalnih terorista te omogućuju njihovu komunikaciju, naglasak u radu sigurnosnih struktura treba staviti i na tu oblast”, konstatirali su sudionici sastanka.[[12]](#footnote-12)

U narednom članku **Dnevnog lista** (www. dnevni-list.ba) je spomenuto o sastanku u Vijeću sigurnosti UN-a. Teroristički napad u Zvorniku je stavljen u zadnji trenutak u izvještaj. Autor članka je dodao da će Rusija staviti naglasak na “ozbiljnu zabrinutost zbog rasta ekstremizma unutar muslimansko-bošnjačke zajednice”. Također, u članku je spomenuto kako je predsjednik RS-a Milorad Dodik u pismu glavnom tajniku UN-a Ban Ki-moonu za rast ekstremizma izravno optužio SDA, čak izravno imenujući i neke njezine dužnosnike poput Šefika Džaferovića kojeg zajedno s njegovom strankom Dodik povezuje s “pretečama Islamske države – odredom El-Mudžahid koji je tokom rata devedesetih godina rutinski mučio srpske zarobljenike i odrubljivao im glave”. Upravo zbog Džaferovića, kojeg bivši potpredsjednik FBiH i bivši visoki dužnosnik SDA Mirsad Kebo optužuje za ratne zločine, SNSD bojkotira/napušta sjednice Zastupničkog doma Parlamenta BiH kojem je Džaferović na čelu.[[13]](#footnote-13)

Ovaj članak u **Dnevnom listu** (www. dnevni-list.ba) je izdvojio nekoliko slučajeva terorizma u BiH: 27. juna 2007. napad u Bugojnu: meta Policijska postaja – poginuo policajac Tarik Ljubuškić, teško ranjena policajka Edina Hindić; 21. oktobra 2011. napad Mevlida Jašarevića na zgradu Veleposlanstva SAD-a u Sarajevu; i najnoviji slučaj- 27. aprila napad na Policijsku postaju u Zvorniku koji je počinio 24-godišnji Nerdin Ibrić, poginuo policajac Dragan Đurić, a ranjeni Željko Gajić i Stevo Milovanović. U ostatku članka, autor je imao intervju sa prof.dr. Vladom Azinović, stručnjak za terorizam.[[14]](#footnote-14)

U narednom članku koji sam pronašla na portalu **Dnevnog lista** (www. dnevni-list.ba) je pisano o broju državljana BiH na ratištima u Siriji, Iraku i Ukrajini. Na ovim ratištima trenutno se nalazi oko 155 državljana BiH, dok se njih oko 50 vratilo u BiH. Glasnogovornica SIPA-e Kristina Jozić rekla je Srni da je teško govoriti o točnom broju tih osoba jer je riječ o podacima promjenljive naravi. “Bilo koji ekstremizam može voditi terorizmu, što predstavlja opasnost za svako društvo. Stoga SIPA svakodnevno prati stanje sigurnosti u BiH i, u suradnji s drugim relevantnim čimbenicima, poduzima adekvatne mjere i radnje na očuvanju povoljnog okruženja”, zaključuje Jozić.[[15]](#footnote-15)

U posljednjem članku koji sam pronašla u **Dnevnom listu** (www. dnevni-list.ba) je opisan BBC-ev intervju Aimena Deana. Stvaranje “Bataljona mudžahedina” u središnjoj Bosni 1992. godine pokazuje kako je ta zemlja kolijevka modernog džihadizma, piše BBC u priči Aimena Deana, koji je kao mladi mudžahedinski dobrovoljac doputovao 1994. godine iz Saudijske Arabije u BiH. "Stvaranje tog bataljona, koji su činili uglavnom arapski dobrovoljci bio je prekretna tačka. Danas je pak dinamika drugačija te su državljani BiH ti koji putuju u arapske zemlje. U toku je rat između Zapada i Islama, a upravo je BiH kolijevka modernog džihadističkog pokreta", kaže Dean koji je bio osnivač Al-Qa’ide. Ističe kako se devedesetih godina dogodilo nešto u središnjoj BiH, što je inspiriralo ljude do danas i što pomaže objasniti zašto najviše džihadista iz Europe potiče iz BiH, njih više od tri stotine. Naime, uvriježeno je mišljenje kako je moderno poimanje džihada (svetog rata) stvorila borba protiv sovjetske okupacije Afganistana u 1980-im godinama, no Dean tvrdi kako su zapadne sile i selafisti, tad bili na istoj strani dok su tek u BiH postali neprijatelji. BBC navodi kako su mudžahedini 1995. godine počeli regrutirati lokalne stanovnike te su povećali brigadu na oko 1500 članova. U pokušaju da tu jedinicu stavi pod kontrolu, Sarajevo je odlučilo staviti ju pod komandu Trećeg korpusa Armije BiH, koja je imala sjedište u Zenici, a glavni zapovjednik je bio brigadni general Enver Hadžihasanović, koji je završio pred sudom u Haagu. BBC piše kako je više od 300 mudžahedina poginulo u Bosni gdje danas njihovi grobovi svjedoče o velikim žrtvama koje su podnijeli. Također, ovaj medij navodi i da najjača bošnjačka stranka SDA, koju je osnovao Alija Izetbegović, ne poduzima dovoljno kako bi “stala na crtu” onima koji odlaze na strana ratišta. “Ipak, najveće kritike se upućuju na to, što vlast žmiri pred arapskim mudžahedinima koji u BiH i dalje agitiraju i koji su uspjeli stvoriti selafističke ćelije”, piše BBC. BBC je razgovarao i s Fikretom Hadžićem, koji je optužen za borbu za tzv. Islamsku državu u Siriji. On se mudžahedinima pridružio 1994. Poslije rata je radio kao vozač i mehaničar prije nego se odlučio “boriti protiv Assadovog šijitskog režima u Siriji”. I dok tvrdi kako on nije bio član ISIL-a i da ne odobrava njihove metode, Hadžić kaže kako je prošle godine u Siriji sreo nekoliko bh. građana, koji su se prošlog mjeseca pojavili u videima koje je objavila Islamska država.[[16]](#footnote-16)

U članku popularnog web portala u BiH **KLIX** (www.klix.ba) također se spominjao vjerski ekstremizam. Prilikom održavanja 6. kongresa SDA (Stranke demokratske akcije), Bakir Izetbegović, novoizabrani predsjednik SDA, je spomenuo borbu protiv esktremizma i vjerske netrepeljivosti. "Bošnjaci će morati ponovo braniti svoju vjeru, ali ovaj put ne od agresivnog ateizma, već od nasilnog ekstremizma koji se poziva na islam. Taj ekstremizam remeti međunacionalne i međudržavne odnose u regiji Balkana. Do njegove pojave nikada niko od muslimana u BiH nije učinio ništa slično onome što je učinjeno povratničkoj hrvatskoj porodici u Konjicu, što je učinjeno terorističkom akcijom u Bugojnu, ili terorističkim napadom na ambasadu SAD-a u Sarajevu“, izjavio je Izetbegović. Novoizabrani predsjednik SDA smatra da pojava ekstremizma u BiH očigledno nije izraz spontanog procesa, nego izraz organizovanog djelovanja i finansiranja s ciljem da se u BiH krivnja za međunacionalne tenzije i narušavanje sigurnosti prebaci na Bošnjake, te da ideolozi koji rade protiv opstojnosti države Bosne i Hercegovine dobiju opravdanje za svoje stavove i utjecaje. Izetbegović je prokomentarisao i odnose Bošnjaka i Srba riječima da ta dva naroda stotinama godina žive zajedno i da će se to i nastaviti. "Usamljeni glas razuma Nataše Kandić, Žena u crnom i male grupe intelektualaca iz Beograda konačno je pojačan izjavama utjecajnih srbijanskih političara. Nadu ulijevaju izjave Čedomira Jovanovića, Ivice Dačića, a naročito Aleksandra Vučića, predsjednika srbijanske vlade i najutjecajnije srbijanske političke stranke. I on ukazuje na činjenice koje nam svima stoje pred očima, da živimo i da ćemo živjeti zajedno i da samo zajednički možemo napredovati“, rekao je Izetbegović.[[17]](#footnote-17)

U narednom članku istog web portala (**KLIX**, www.klix.ba), je također spomenuto o sastanku sigurnosnih struktura u BiH. "Potrebno je da sve sigurnosne strukture u BiH usmjere svoje zajedničke napore u borbu protiv terorizma i ekstremizma. Zbog činjenice da na stranim ratištima učestvuju državljani BiH i da njihov povratak u BiH predstavlja stvarnu prijetnju po jačanje ekstremizma i novih terorističkih akata, potrebno je intenzivirati napore na njihovom procesuiranju. Velike količine ilegalnog oružja koje lako završava u rukama potencijalnih terorista, ekstremista i kriminalnih grupa predstavljaju veliki problem u čije rješavanje je potrebno uložiti dodatni napore u cijeloj BiH", stoji u saopćenju. "Aktivnosti sigurnosnih organa nisu usmjerene ni prema jednom narodu, već na prevenciju ekstremizma i svih vidova kriminala, štiteći ljudska prava svih građana u BiH. Potrebno je odmah aktivirati Udarnu grupu, kao i Operativnu grupu za borbu protiv terorizma u punom kapacitetu. Kada je riječ o sigurnost predstojećih skupova visokog rizika, kao što su dolazak pape i obilježavanje godišnjice genocida u Srebrenici, učesnici sastanka su dogovorili intenzivniju saradnju i koordinaciju u radu i djelovanju policijskih struktura, kako bi se eliminisale sve potencijalne prijetnje", zaključeno je na sastanku.[[18]](#footnote-18)

Dajana Čelebić

jul 2015. godine

### U narednom članku web portala KLIX (www.klix.ba), urađen je intervju sa Denisom Hadžovićem, generalnim sekretarom Centra za sigurnosne studije. kazao je za Klix.ba da radikalizam predstavlja veliku opasnost posebno iz razloga jer još uvijek nisu uspostavljeni mehanizmi u BiH koji mogu spriječiti ovu prijetnju. "Institucije nemaju dovoljno kapaciteta ni mogućnost da spriječe ovaj rastući problem. Moramo svi biti u ovom trenutku trezveni i tolerantni jedni prema drugima, odnosno da ne dozvolimo da ovo eskalira u zemlji kakva je BiH“, kazao je Hadžović. "Prema nekim informacijama napadač se priključio prije pola godine grupama koje promovišu radikalizam i ekstremizam i to je relativno kratko vrijeme da bi se neko odlučio za ovakav korak i sa ideološke strane, zato je najbolje sačekati rezultate istrage jer tek nakon njih doći ćemo do zvaničnog motiva. Osuđujem izjave dužnosnika i samozvanih eksperata koji pokušavaju predočiti verzije koje njima politički odgovaraju, a koje samo dodatno unose bespotrebnu nervozu. Treba imati tolerancije, ali i odgovornosti u davanju izjava“, rekao je Hadžović.[[19]](#footnote-19)

### U posljednjem članku koji sam pronašla na web portalu KLIX (www.klix.ba), ministar sigurnosti Bosne i Hercegovine Dragan Mektić kazao je nakon današnjeg sastanka u Sarajevu s ambasadoricom Sjedinjenih Američkih Država (SAD) u BiH Maureen E. Cormack da se definitivno moraju upotrijebiti novi načini i kapaciteti u borbi protiv terorizma koji će dati konkretne odgovore na ovaj problem. - Moramo dati odgovore na ideologiju koja zagovara nasilni ekstremizam kao i borbu protiv osoba koje podstrekavaju i finansiraju terorizam u BiH - istakao je Mektić. Konstatirao je da BiH već ima dobar institucionalni kapacitet i pravni okvir, ali da je upitno da li su policija i Tužilaštvo u BiH dovoljno educirani. S tim u vezi, kazao je da je zamolio Cormack za podršku SAD-a u pogledu obuke i edukacije u vezi s borbom protiv terorizma.[[20]](#footnote-20)

U novinama **Dnevni Avaz** (http://www.avaz.ba) je objavio intervju sa prof. na Islamskom pedagoškom fakultetu u Zenici nakon terorističkog napada u Zvorniku. On je osudio teroristički čin u Zvorniku te kazao da je islam protiv svakog oblika nasilja. Istakao je da su bh. muslimani u svijetu prepoznatljivi kao vrlo tolerantni i liberalni te da se ovakvim napadima šalje ružna i neobjektivna slika o BiH. Potcrtao je da je islam u biti vjera mira, tolerancije i suživota s drugima i drugačijima. Nažalost, kako je naveo, zbog sve većeg broja pristalica radikalizma, očito je da ćemo još neko vrijeme imati određeni broj žrtava zbog ovoga. Također je izjavio da pojedinci koji u ime vjere ubijaju svojim nerazumnim postupcima nanose nesagledivu štetu svojim žrtvama, sebi, ali i muslimanima, svome narodu i cijelom društvu. "Nama je bitno da se o našoj državi šire vijesti o suživotu, toleranciji, a jedna ovakva vijest koja kruži svim svjetskim medijima sigurno je loša, a to za sobom nosi velike posljedice. Pozivamo omladinu da se više veže uz Islamsku zajednicu, a ko god sluša uputstva IZ, sigurno ovo neće uraditi. Takve grupacije svima nam nanose štetu" - kazao je Makić. Istakao je da je krajnje vrijeme da se sve strukture u BiH, od vjerskih do policijskih agencija uključe u sistemsku borbu protiv svih oblika terorizma u zemlji i da samo zajednička borba može doprinijeti poboljšanju sigurnosne situacije u zemlji. U nastavku članka se spominje intervju sa Mirzom Smajićem, profesorom na Odsjeku odbrana i sigurnost Fakulteta političkih nauka u Sarajevu, koji je osudio ovaj gnusni događaj. Očekuje da policijske strukture, zajedno sa tužilaštvom i sudom utvrde stvarne motive i okolnosti koje su dovele do napada u Zvorniku. Istakao je i da su ovakva svirepa ubistva poziv za uzbunu, te podjetio da se u BiH u zadnjih nekoliko godina desilo još nekoliko sličnih terorističkih događaja koji su izazvali određenu dozu strah kod građana. Također, u članku je spomenut intervju sa publicistom i novinarom, analitičarom Nedžadom Latićem koji motive, za sada, pronalazi u vjerskiom fanatizmu. Mišljenja je da će u ovom slučaju moguće biti, recimo, špekulacija da se radi o pozadini obaveštajnih krugova, ili podzemlja. Istakao je da je odranije upozoravao da se politički lideri moraju obračunati sa vjerskim radikalizmom kod Bošnjaka.[[21]](#footnote-21)

Na web portalu **Mondo** (www. mondo.ba) objavljen je tekst o džamiji "Kralj Fahd" (autor članka je SRNA). Članak je iznio izjave Dževada Galijaševića, stručnjaka za borbu protiv terorizma, koji je rekao da vjerske elite u BiH moraju da osude radikalna djelovanja u pojedinim džamijama, a država mora da pokaže moć i sposobnost da takvim džamijama zabrani rad i zatvori ih. "U svim zapadnim izvještajima, iako se naglašava pozitivna uloga i pristup reisa (Huseina) Kavazovića ipak se ukazuje na činjenicu postojanja mnoštva vjerskih objekata u BiH u kojima se agresivno propagiraju radikalni vjerski ciljevi i promoviše ekstremizam", istakao je Galijašević. On je naveo da se "u izvještajima pominju mesdžidi u Gornjoj Maoči, Dubnici, Ošvama, Bosanskoj Bojni, Mehurićima, Šerićima, Željeznom Polju... i naravno, u neizbježnoj, vehabijskoj džamiji 'Kralj Fahd' u Sarajevu, u kojoj se, pod maskom vjerskog učenja, poziva na odbacivanje zapadnjačkih vrijednosti".Istovremeno, moraju se preduzeti mjere zabrane propagiranja vjerskog radikalizma i ekstremizma posredstvom medija i internet portala, te zabraniti rad nevladinih organizacija koje funkcionišu u sistemu pranja novca i služe kao instrument preko koga se finansira terorizam, izjavio je Galijašević. On je ocijenio da unutrašnji politički problemi i odnosi među narodima, globalni sukob velikih sila i anglo-američka politika destabilizacije zapadnog Balkana i EU obavezuju sve društvene faktore i javne institucije da pronađu odgovor na izazov najorganizavanije i najbrutalnije ekstremističke strukture koja ima snažnu političku, ideološku, organizacionu i vjersku podršku u BiH.[[22]](#footnote-22)

Naredni članak **Radija Slobodne Evrope** (www.slobodnaevropa.org) govori se o terorističkom činu u Zvorniku. Također se spominju rasprave o "dubljim uzrocima" širenja islamskog ekstremizma među Bošnjacima: agresija i genocid, islamofobija i nepravde prema muslimanima po svijetu, besposlenost i besperspekivnost među mladima. Mjesto i okolnosti ovog najnovijeg čina i profil njegovog počinioca daju i dodatne povode za relativizaciju a u ekstremnjim slučajevima i razumijevanje motiva zločina: Zvornik je među prvima bio na udaru paravojski iz Srbije na počecima „etničkog čišćenja“ u aprilu 1992, u kojem je odveden i likvidiran i otac tada tek jednogodišnjeg ovonedjeljnog ubice, a napadnuti su pripadali srpskoj policiji čija uloga u ratnim progonima nije do kraja istražena i kažnjena. Autor je nastavio članak sa pitanjem: nakon terorističkog napada u Zvorniku najvažnije će biti hoće li, najzad, bošnjački politički i javni autoriteti shvatiti kako islamski ekstremizam nije nekakva ideološka podvala sa Zapada ni izmišljotina nekakvih islamofoba nego očita i neposredna prijetnja i hoće li – sa dvije decenije zakašnjenja – rutinske osude i prigodne izjave o tome kako je to „napad na sve nas“ i „napad na Bosnu i Hercegovinu“ početi da prevode u praktične mjere suzbijanja ekstremizma i terorizma. Do sada su, odbijajući da javno osude a gdje za to ima osnova i krivično gone nasilje motivisano vjerskim ekstremizmom, više doprinosili širenju nego suzbijanju uslova za eskalaciju ekstremnih učenja u ekstremno nasilje. Autor završava članak sa izjavom da teroristički napad u Zvorniku samo je tragično podsjećanje kako regrutacija za terorizam nije geografski ograničena na današnja ratišta džihada u Siriji ili Iraku i šire, niti samo na sijanje terora u evropskim prijestonicama, nego neminovno nalazi „izraz“ i u vlastitoj kući. Samo iz nje može doći i pravi odgovor.[[23]](#footnote-23)

U narednom članku **Aljazeera-e** (www.balkans.aljazeera.net) je bilo riječi o danu žalosti u BiH nakon čina napada na policijsku stanicu u Zvorniku. Također se spominje posjeta predsjednika Republike Srpske Milorada Dodika predsjedniku Republike Srbije Tomislavu Nikoliću. U članku se spominje kako je predsjednik Srbije Tomislav Nikolić poručio je građanima Srbije, ali i Republike Srpske, nakon sastanka sa predsjednikom tog bh. entiteta Miloradom Dodikom, da mogu biti mirni. Naveo je i kako RS nije spremna da se sama odbrani od opasnosti terorizma te da će joj Srbija u tome pomoći. "Republika Srpska u sadašnjoj konstituciji Bosne i Hercegovine, nije dovoljno spremna da se sama odbrani od narastajuće opasnosti fundamentalizma i terorizma zbog čega je Srbija dužna da joj pomogne. Očigledno je da sve države na Balkanu moraju da uspostave čvršću i konkretniju saradnju, službe da sarađuju i razmenjuju informacije, kako bismo saznali da li je neko uvučen u mrežu iz koje povratka nema", rekao je Nikolić. Poručio je i kako "Srbija ne želi da učini bilo šta što bi ugrozilo funkcionisanje i opstanak Bosne i Hercegovine, ali da isto tako ne dozvoljava da bilo šta ugrozi entitet Republike Srpske u sastavu BiH".Ministar unutrašnjih poslova bh. entiteta Republika Srpska, Dragan Lukač, ranije je rekao da je izvršen pretres kuće Nerdina Ibrića i da je druga privedena osoba  iz sela Sapna, sa kojom je napadač bio u kontaktu. ''Riječ je o licu koje je već ranije obrađivano i po pitanju odlaska na ratište u Siriju, a vezano za vehabijski pokret", rekao je Lukač novinarima u Zvorniku. Sa svih sastanaka upućene su poruke mira i apeli građanima da ne šire dezinformacije i ne koriste govor mržnje.[[24]](#footnote-24)

1. # Vjerski ekstremizam svugdje je isti, http://www.6yka.com/blogovi/blog/21140/vjerski-ekstremizam-svugdje-je-isti; objavljeno: 19. jun 2015, preuzeto: 3. jul 2015.

   [↑](#footnote-ref-1)
2. Kamp džihadista na 250 km od Beograda, http://www.novosti.rs/vesti/planeta.300.html:550106-Kamp-dzihadista-na-250-km-od-Beograda, objavljeno: 27. maj, 2015, preuzeto: 3. jul, 2015. [↑](#footnote-ref-2)
3. SDA zaštitnik i pokrovitelj radikalnih islamista, http://pressrs.ba/info/vesti/sda-zastitnik-i-pokrovitelj-radikalnih-islamista-09-05-2015, objavljeno: 9. maj, 2015, preuzeto: 3. jul, 2015. [↑](#footnote-ref-3)
4. Uhapšeni pripremali napad na institucije, http://pressrs.ba/info/vesti/uhapseni-pripremali-napad-na-institucije-07-05-2015, objavljeno: 7. maj 2015, preuzeto 3. jul 2015. [↑](#footnote-ref-4)
5. U Sarajevu nemaju volje za borbu protiv radikalnog islama, http://pressrs.ba/info/vesti/u-sarajevu-nemaju-volje-za-borbu-protiv-radikalnog-islama-04-05-2015, objavljeno: 4. maj 2015, preuzeto: 3. jul 2015. [↑](#footnote-ref-5)
6. Protiv terorizma moramo zajedno, http://pressrs.ba/info/vesti/protiv-terorizma-moramo-zajedno-29-04-2015, objavljeno: 29. april 2015, preuzeto: 3. jul 2015. [↑](#footnote-ref-6)
7. Teroristički napadi biće još češći, http://pressrs.ba/info/vesti/teroristicki-napadi-bice-jos-cesci-28-04-2015, objavljeno: 28. april 2015, preuzeto: 3. jul 2015. [↑](#footnote-ref-7)
8. Terorizam i ekstremizam su prijetnja sigurnosti građana i imovine u BiH, http://www.vecernji.ba/terorizam-i-ekstremizam-su-prijetnja-sigurnosti-gradana-i-imovine-u-bih-1005349, objavljeno: 13. maj 2015, preuzeto: 5. jul 2015. [↑](#footnote-ref-8)
9. Na području Tuzle osvanule zastave Islamskih militanata, http://www.vecernji.ba/na-podrucju-tuzle-osvanule-zastave-islamskih-militanata-1003150, objavljeno: 30. april 2015, preuzeto: 6. jul 2015. [↑](#footnote-ref-9)
10. "ISIL je došao u Bosnu, uskoro ćete nestajati i letjeti u zrak", http://www.vecernji.ba/isil-je-dosao-u-bosnu-uskoro-cete-nestajati-i-letjeti-u-zrak-1004413, objavljeno: 8. maj 2015, preuzeto: 6. jul 2015. [↑](#footnote-ref-10)
11. BiH i Kosovo su izvori džihadista, http://dnevni-list.ba/web1/bih-i-kosovo-su-izvori-dzihadista/, objavljeno: 21. maj, 2015, preuzeto: 6. jul 2015. [↑](#footnote-ref-11)
12. Odmah aktivirati udarnu skupinu za borbu protiv terorizma, http://dnevni-list.ba/web1/odmah-aktivirati-udarnu-skupinu-za-borbu-protiv-terorizma/, objavljeno: 14. maj 2015, 6. jul 2015. [↑](#footnote-ref-12)
13. OHR "opleo" po SNSD-u i HDZ-u, a Rusija ih brani, http://dnevni-list.ba/web1/ohr-opleo-po-snsd-u-i-hdz-u-a-rusija-ih-brani/, 10. maj 2015, preuzeto: 6. jul 2015. [↑](#footnote-ref-13)
14. Na terorizam ne nalazimo niti se trudimo naći djelotvoran odgovor, http://dnevni-list.ba/web1/na-terorizam-ne-nalazimo-niti-se-trudimo-naci-djelotvoran-odgovor/, objavljeno: 2. maj 2015, preuzeto: 6. jul 2015. [↑](#footnote-ref-14)
15. Na ratištima u Siriji, Iraku i Ukrajini trenutačno je oko 155 državljana BiH, http://dnevni-list.ba/web1/na-ratistima-u-siriji-iraku-i-ukrajini-trenutacno-je-oko-155-drzavljana-bih/, objavljeno 19. mart 2015, preuzeto: 6. jul 2015. [↑](#footnote-ref-15)
16. Bosna je kolijevka modernog džihada, http://dnevni-list.ba/web1/bosna-je-kolijevka-modernog-dzihada/, objavljeno: 3. jul 2015, preuzeto: 6. jul 2015. [↑](#footnote-ref-16)
17. Izetbegović: Moramo stimulisati mlade da se vrate na selo, http://www.klix.ba/vijesti/bih/izetbegovic-moramo-stimulisati-mlade-da-se-vrate-na-selo/150527024, objavljeno: 27. maj 2015, preuzeto: 6. jul 2015. [↑](#footnote-ref-17)
18. Sastanak sigurnosnih agencija: Napore usmjeriti na borbu protiv terorizma i ekstremizma, http://www.klix.ba/vijesti/bih/sastanak-sigurnosnih-agencija-napore-usmjeriti-na-borbu-protiv-terorizma-i-ekstremizma/150513093, objavljeno 13. maj 2015, preuzeto: 6. jul 2015. [↑](#footnote-ref-18)
19. Hadžović nakon napada u Zvorniku: Osuđujem samozvane eksperte koji unose nervozu, http://www.klix.ba/vijesti/hadzovic-nakon-napada-u-zvorniku-osudjujem-samozvane-eksperte-koji-unose-nervozu/150428019, objavljeno: 28. april 2015, preuzeto: 6. jul 2015. [↑](#footnote-ref-19)
20. Mektić: BiH definitivno potrebni novi kapaciteti i načini u borbi protiv terorizma, http://www.klix.ba/vijesti/bih/mektic-bih-definitvno-potrebni-novi-kapaciteti-i-nacini-u-borbi-protiv-terorizma/150507105, objavljeno: 7. maj 2015, preuzeto: 6. jul 2015. [↑](#footnote-ref-20)
21. I muslimani u BiH plaćaju cijenu širenja radikalizma, http://www.avaz.ba/clanak/175514/i-muslimani-u-bih-placaju-cijenu-sirenja-radikalizma?url=clanak/175514/i-muslimani-u-bih-placaju-cijenu-sirenja-radikalizma, objavljeno: 29. april 2015, preuzeto 6. jul 2015. [↑](#footnote-ref-21)
22. Galijašević: Zatvoriti džamiju "Kralj Fahd", http://mondo.ba/a579026/Info/BiH/Galijasevic-o-dzamijama-kao-izvoru-terorista.html, objavljeno: 30. juni 2015, preuzeto: 6. jul 2015. [↑](#footnote-ref-22)
23. Kurspahić: Zalutali na "pravom putu", http://www.slobodnaevropa.org/content/kurspahic-zalutali-na-pravom-putu/26988471.html, objavljeno: 6. jul 2015, preuzeto: 6. jul 2015. [↑](#footnote-ref-23)
24. Dan žalosti zbog napada u Zvorniku, http://balkans.aljazeera.net/vijesti/dan-zalosti-zbog-napada-u-zvorniku, objavljeno: 29. april 2015, preuzeto: 6. jul 2015. [↑](#footnote-ref-24)